Londoni Queen Mary ülikooli ja Imperial Kolledži uurijad tuvastasid üle 500 geenipiirkonna, mis mõjutasid vererõhku. Läbimurre geneetikas võib igal aastal ennetada tuhandeid südameinfarkte ja insulte, kirjutatakse Imperial Kolledzi kodulehel.

Uurijad analüüsisid miljoni inimese andmeid ja leidsid, et kõrgema geneetilise soodumusega inimestel tekkis kõrge vererõhk 3,34 korda enam kui madalaima geneetilise riskiga inimestel. Samuti said kõrgeima riskiga inimesed 1,5 korda sagedamini südameinfarkti või insuldi.

Ajakirjas Nature Genetics avaldatud uuringus rõhutasid uurijad vererõhku soodustavate geenide rolli, mis ei ole ainult veresoontes, vaid ka neerupealistes ja keharasvas. Kõrge geneetilise riski avastamine juba varases eas võimaldab arstidel õigel ajal tervislikke eluviise tähtsustada.